Tőzsde Mentor

CPI (EU)
2025-02-03 11:00 (Europe/Budapest)

ISM feldolgozóipari BMI (USA)
2025-02-03 16:00

Napi összegzés
2025-02-04
Folytatódott a korrekció a tőzsdéken, a hétfői vissaesést követően láthatóan sokat javult a piaci hangulat.
A decemberre vonatkozó nyitott álláshelyek száma nagy mértékben csökkent, a múlt havi 8,156 milliót követően 7,6 millióra, így növekedtek a kamatvágási várakozások és a dollár is gyengülni tudott.
Negatívan fogadta a piac az Alphabet gyorsjelentését, mivel a vállalat alulmúlta a bevételi várakozásokat, valamint jelentős mértékű AI beruházást jelentett be, aminek ugyanakkor bizonytalan a megtérülése.
Az AMD árfolyama közel 9%-ot esett a határidős kereskedésben, mivel a csalódást okozott a gyorsjelentése. A vállalat egyelőre nem tud mit kezdeni az Nvidia domonanciájával, ami a folyamatosan csökkenő árfolyamon is tükröződik.

Nyitott álláshelyek (USA)
2025-02-04 16:00

Gyáripari megrendelések (USA)
2025-02-04 16:00

Napi összegzés
2025-02-05
Folytatódott a növekedés a tőzsdéken, így a tőzsdeindexek többsége sokat javított a korábbi esést követően.
Az ADP foglalkoztatottsági adat 183 ezres bővülést mutatott, ami jóval meghaladja a 148 ezres várakozást, valamint a múlt havi adatot is felfelé módosították, 122 ezerről 176 ezerre. Ezáltal továbbra is igen erősnek tekinthető az amerikai munkaerőpiac.
Az európai termelői infláció 0,4%-kal növekedett decemberben, ami viszonylag alacsony értéknek tekinthető, ami erősítheti az inflációval kapcsolatos optimizmust.
Közétették az európai beszerzési menedzser index adatokat, amelyek meghaladták a várakozásokat, így tovább javultak az európai gazdasággal kapcsolatos kilátások.

Európiai BMI adatok
2025-02-05 08:45 - 10:00

PPI (EU)
2025-02-05 11:00

ISM szolgáltatószektor BMI (USA)
2025-02-05 16:00

Napi összegzés
2025-02-06
Folytatódott a kedvező hangulat a tőzsdéken, amivel a DAX index már új történelmi csúcsot ért el.
Kis mértékben emelkedett a heti munkanélküli segélykérelmek száma, 207 ezerről 219 ezerre, ami az amerikai munkaerőpiac gyengülésére utalhat.
Csalódást okozott az Amazon gyorsjelentése, mivel a vártnál gyengébb előrejelzéseket tett közzé.

Kiskereskedelmi forgalom (EU)
2025-02-06 11:00

Napi összegzés
2025-02-07
Megtorpant a piacok lendülete, az amerikai és európai tőzsdeindexek is nagyobb mértékben csökkentek.
Az NFP adat 143 ezres értékkel ugyan kissé elmaradt a várakozásoktól, viszont a múlt havi adatot 50 ezerrel felfelé korrigálták, így nem látszik még jelentős gyengülés a foglalkoztatottság bővülésében.
Emellett a munkanélküliségi ráta 4,1%-ról 4%-ra csökkent, míg az átlagos órabérek is növekedést mutattak, ami nem kedvez a kamatcsökkentési várakozásoknak.

Német ipar termelés
2025-02-07 08:00

Munkaerőpiaci adatok (USA)
2025-02-07 14:30
A várakozások alapján januárban kis mértékű enyhülést mutathat az amerikai munkaerőpiac. Az átlagos órabérek a múlt havi értékkel azonos mértékben 0,3%-kal növeledhettek, míg éves alapon a 3,9%-ot követően 3,8%-kal. A foglalkoztatottság bővülését mutató NFP adat 256 ezres értéket követően 169 ezer lehet, ami nem tekinthető alacsonynak, viszont inflációs szempontból megnyugtató lenne. A munkanélküliségi rátánál pedig a decemberi 4,1% után stagnálást várnak a szakértők. Az erős munkaerőpiac komoly kockázatot jelenthet a kamatcsökkentések szempontjából, bár ehhez valószínűleg a várakozásoknál jóval magasabb értékek szükségesek, illetve csökkenő munkanélküliségi ráta. Pozitív piaci reakciót a konszenzushoz közeli vagy kicsivel alacsonyabb értékek váltanának ki, míg a sokkal gyenébb munkaerőpiacra utaló adatok növelhetnék a recessziós félelmeket és jelentős esést okozhatnának a tőzsdeindexekben, míg a dollár is sokat gyengülhetne.

Napi összegzés
2025-02-10
Sokat javult a piaci hangulat, a főbb tőzsdeindexek nagyobb növekedést értek el.
Donald Trump 25%-os vámok bevezetését jelentette be az acél és alumínium importra, valamint további vámok bevezetésére tett utalást.

Napi összegzés
2025-02-11
Nem alakultak ki jelentős elmozdulások, viszont a DAX ismét új csúcsot ért el.
Jerome Powell Fed elnök a szenátusi tanúvallomása során beszélt arról, hogy nem szabad elsietni a kamatcsökkentéseket. Ennek hatására némileg csökkentek a kamatvágási várakozások és a kötvényhozamok is emelkedtek.
JD Vance amerikai alelnök a párizsi Artificial Intelligence Action konferencián kiemelte a chipgyártás fontosságát a Trump-kormány számára. Ennek hatására sokat emelkedett az Intel árfolyama, mivel jelentős gyártókapacitással rendelkezik.

Napi összegzés
2025-02-12
Nagyobb fordulat következett be az amerikai piacon napon belül. Kezdetben a magasabb inflációs adatok hatására nagyobb csökkenés alakult ki, később azonban visszakapaszkodtak a tőzsdeindexek és mérsékelt növekedéssel tudtak zárni.
A hangulatjavulásban a Trump és Putyin közti telefonbeszélgetés játszott fontos szerepet, mivel ezáltal nagyobb valószínűséggel árazza a piac a békét.
A januári amerikai CPI 0,5%-os növekedést mutatott, a várt 0,3%-kal szemben, amivel 3%-ra emelkedett az éves infláció. A maginfláció is meghaladta a várakozásokat, a decemberi 3,2%-ot követően 3,3% lett. Az áremelkedés üteme így tovább gyorsult, amihez azonban a magasabb nyersanyagárak is hozzájárultak. Ez a negatív tényező ugyanakkor a következő hónapokban enyhülhet, ami kedvezne az infláció csökkenésének.

CPI (USA)
2025-02-12 14:30

Napi összegzés
2025-02-13
Jelentős emelkedés alakult ki a tőzsdéken, mivel az orosz-ukrán háború lezárásának egyre nagyobb esélyét árazza a piac.
Donald Trump bejelentette kétoldalú vámok bevezetését azokra az országokra, amelyek vámokat vetnek ki az Egyesült Államokra. Erre azonban csak április elsejétől kerülhet sor, amit a piac pozitívan értékelt.
A Trump-Putyin beszélgetés, illetve a tűzszünet vagy béke lehetőségének hatására jelentősen csökkentek az európai gázárak, ami nagy segítség lehet az európai iparnak. Az események kedveznek az európai tőzsdéknek, a DAX is sokat emelkedett.

PPI (USA)
2025-02-13 14:30

Napi összegzés
2025-02-14

GDP (EU)
2025-02-14 11:00

Kiskereskedelmi forgalom (USA)
2025-02-14 14:30

Napi összegzés
2025-03-03
Az amerikai piacok tovább csökkentek, az európai tőzsdék azonban sokat emelkedtek.
Donald Trump megerősítette a kanadai és mexikói vámok kivetését, ami sokat rontott a piaci hangulaton.
Vegyes PMI adatok érkeztek, ami egyelőre nem mutatja az amerikai gazdaság jelentős visszaesését.

Napi összegzés
2025-03-04
Folytatódott a tőzsdeindexek csökkenése, az amerikai és európai piacok is sokat estek.
Donald Trump megerősítette a további vámok kivetését, valamint elismerte, hogy az események negatív reakciókat válthatnak ki a tőzsdén. Ezt a kijelentést a piac úgy értelmezheti, hogy az elnököt nem zavarja a részvénypiacok visszaesése, így nem várható jelentős beavatkozás.

Napi összegzés
2025-03-05
Javult a piaci hangulat, az amerikai részvényindexek 1% körüli emelkedést értek el, míg a DAX több, mint 3%-kal emelkedett.
Gyenge munkaerőpiaci adat érkezett, mivel az ADP foglalkoztatottsági adat 77 ezres bővülést mutatott a 140 ezres várakozásokkal szemben.
Sokat segített a piaci hangulatnak, hogy a Trump-kormány egy hónapra felfüggesztette az autókra vonatkozó kanadai és mexikói vámokat.

Napi összegzés
2025-03-06
Tovább folytatódott a negatív piaci hangulat, az S&P 500 és a Nasdaq is jelentősen csökkent.
A vámokkal kapcsolatos bizonytalanság komoly negatívumot jelent az amerikai részvénypiacoknak.
Az EKB tovább csökkentette a kamatszintet 25 bázisponttal, a dezinflációs folyamat azonban gyengülhet, így a továbbiakban óvatosabb lehet a jegybank a kamatvágásokkal.

Napi összegzés
2025-03-07
Kis mértékben javult a piaci hangulat, a főbb tőzsdeindexek növekedéssel tudták zárni a napot.
A befektetők továbbra is a vámok és a recessziós félelmek miatt aggódnak.
Ugyanakkor Jerome Powell beszéde sokat segített a hangulaton, mivel a Fed elnöke kiemelte, hogy egyelőre nem kell sietni a kamatvágásokkal és nem lát jelentős problémát a gazdaságban.

Napi összegzés
2025-03-10
Komoly esés alakult ki a tőzsdéken, amivel folytatódott a negatív piaci hangulat.
A legnagyobb visszaesés továbbra is az amerikai piacokat jellemzi, mivel az egyre súlyosbodó vámháború komoly bizonytalanságot jelent.
Emellett a recessziós félelmek is felerősödtek, így amennyiben nem érkeznek erősebb gazdasági adatok, valószínűleg folytatodik az amerikai részvénypiacok visszaesése.
Meghaladta az elemzői várakozásokat a februári magyar infláció, 5,3% helyett 5,6%-ot mutatott.

Napi összegzés
2025-03-11
Továbbra sem sikerült javítani a piacoknak, viszont a mai napon már látható volt kisebb növekedés, így talán csökken az eladók ereje.
A negatív hangulat az európai tőzsdéket is érinti, így a DAX is folytatta a tegnapi korrekciót.
A mai napon lépett életbe az acélra és alumíniumra kivetett 25 százalékos vám, amire válaszlépés is érkezett Kanadától, így a piac feszülten figyeli a vámháborúval kapcsolatos fejleményeket. A piaci hangulat valószínűleg csak akkor fog javulni, amennyiben megvalósulna valamilyen kereskedelmi megállapodás az USA és Kanada között. Erre pedig egyes hírek alapján talán lehet is reális esély.
